Drukgroep vra opskorting van afsondering | Maroela Media
Drukgroep vra opskorting van afsondering
Die drukgroep Action Society vra dat die afsonderingstydperk ten volle geskrap word om die groeiende neiging van geslagsgebaseerde geweld wat daarmee gepaardgaan in sy spore te stuit.
Die groep meen hoe langer die inperkingstyd voortduur, hoe meer Suid-Afrikaners kan slagoffers van geslagsgebaseerde geweld word.
Luidens 'n verslag wat die polisie bekendgemaak het, het beamptes landwyd sowat 2 300 oproepe wat verband hou met dié soort geweld in die eerste week van die afsonderingstydperk verlede jaar ontvang.
Nadat die inperkingstyd in Maart verlede jaar in werking gestel is, was daar teen Junie reeds minstens 21 vroue en kinders wat deur 'n lewensmaat of familielid vermoor is. Dit is 'n styging van 30% sedert dieselfde tydperk in 2019.
"Hoewel Suid-Afrika nou op vlak 1 van die afsonderingstydperk is, is daar steeds regulasies wat die regstelsel onderdruk en beperk. Die regering moet die noodtoestand beëindig sodat vroue volle toegang tot skuilings, ondersteuningsdienste en polisiebeskerming het," sê Ian Cameron, woordvoerder van Action Society.
Volgens die drukgroep kan mense nie ontsnap van hul huislike omstandighede gedurende die afsonderingstyd nie. Hulle is ook meer gespanne oor hul finansies en die ekonomie.
"Weens 'n inperking op mense se bewegings word hulle beperk tot hul huise – en dit is dikwels die einste plek waar hulle mishandel word. Weens die afsondering word sommige maatskappye nie teen volle kapasiteit bedryf nie. Baie mense werk boonop van die huis af of op 'n roteringsgrondslag en die meeste se salarisse is besnoei. Al hierdie omstandighede plaas enorme druk op gesinne," sê Cameron.
Hy sê indien die inperking opgehef word, kan vroue meer gereeld werk toe gaan en van die mishandeling tuis ontsnap.
"Die inperking het 'n uitwerking op die arbeidsmark en die inkomste van vroue. Dit moet nou eindig."
Action Society algehele afsondering geslagsgeweld
Dirco steek finansiële hoof in pad
'n Pandemie is die natuur se manier om balans te bring en die spreekwoord 'survival of the fittest' kry sy ware betekenis. Om mense kunsmatig en op skadelike wyse te 'beskerm' bring niks en niemand iets in die sak nie. Inteendeel.
Mense kan in elke geval nie vir ewig so lewe nie. Dit is vir my hartveskeurend om na mense se oë te kyk. Dis al wat mens bo die vervloekte maskers sien. Ek dra 'n skerm. As ek so in die harseer oë kyk en ek glimlag, want mense kan SIEN ek glimlag vir hulle, verander die oë vir 'n breukdeel van 'n sekinde. Die kinders kyk mens met sulke dooie oë aan en as ek vir hulle glimlag kyk hulle skaam weg maar kyk weer en ek ook by hulle die klein verandering. Ons het nodig om mekaar weer… Lees meer »
Sover ek weet kan jy rond beweeg deur die dag tot en met middernag, so iemand hou hulle dan gevangene in hul eie huis, en die man het nie werk of werk van die huis af, so probeer 'n ander verskoning. Van die vrouens wil so behandel word, want as jy nie wil vlug nie dan is dit jou eie skuld. Skuilings was nog altyd oop en so die Polisie en maatskaplik, so wat is die probleem???
My stiefpa het nie afsonderings nodig gehad om my en my ma aan te rand nie. Hy't dit sommer gou na werk of op 'n Saterdagmiddag gedoen nadat hy by die bottelstoor was. En hy't partykeer sommer vooruit gekoop, so 'n verbod op naweekverkope sou ook nie juis gehelp het nie.
Ek stem saam dat dit nou genoeg is met die Levels waarmee ons government ons gevange hou! Maak oop die ekonomie sodat ons kan werk kry en 'n bestaan kan maak. Pilots kan nie werk nie want dank sy die korrupsie van sekere Mense het ons nie 'n airline nie! Die toerisme is ook in Sy peetje. Meeste van ons is ingeënt en die ander moet maar Sien en kom klaar! Ons is nou gatvol!